牛魔王重將喺唐僧手上得返嚟嘅月光寶盒即席送畀紫霞作為訂情信物，至尊寶為咗想要返個寶盒，事後就假意講咗一段感人對白嚟討好紫霞，而紫霞亦深受感動，點不知鐵扇公主呢個時候返嚟對牛魔王大興問罪，喺老虎乸面前，牛魔王唯有將迎娶紫霞一事轉嫁畀至尊寶，於是鐵扇公主拉至尊寶埋一邊審問，但係審問嘅唔係關於牛魔王搞古惑嘅事，而係關於至尊寶竟然唔記得佢哋之間嘅舊情，搞到至尊寶一頭霧水，重約佢當夜嘅二更時份喺後花園「聚舊」；